الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد اهلا ومرحبا بكم في اللقاء الرابع. من مدارسة كتاب الفقه
آآ واحنا طبعا ما زلنا في كتاب الطهارة وانتهينا المرة الماضية من الكلام على سنن الفطرة وقفنا عند الباب الخامس. الباب الخامس بيقول لنا فيه الوضوء. تمام في الوضوء هيتكلم على الوضوء احكامه آآ شروطه اركانه ايه السنن؟ ايه المستحبات؟ المستحبات اللي يكره
الاشياء فالاول طبعا هيقدم يعني ايه كلمة وضوء تمام؟ يعني ايه كلمة وضوء؟ وعادة في البداية لما بيتكلم في اي مصطلح زي ما هنشوف في الصلاة في الصيام وغيره بيقول اول معنى كلمة وضوء في اللغة او معنى الكلمة في اللغة وبعد كده بيقول في الشرع
معناها ايه لان احنا عندنا قاعدة ان الكلمة لو لها معنى في اللغة ولها معنى في الشرع فدايما لما بنتكلم في الفقه بنقدم المعنى الشرعي اكيد. يعني كلمة الصيام مسلا معناها الامساك. فلو ربنا قال لنا صوموا هل معناه آآ آآ
امسكوا عن شيء ما ولا امسكه عن الطعام والشراب؟ امسكه عن الطعام والشراب. لان هي ده معناها الشرعي. تمام؟ الصلاة في اللغة بمعنى الدعاء. لو ربنا قال لنا صلوا هل معناه
ادعوني ولا صلوا بمعنى اللي هي الصلاة المعروفة لأ الصلاة المعروفة فدايما فلما بتكلم في اه خطاب الشرع لما بتكلم في اه مدارسة الفقه لما بيجي لي آآ في دليل كلمة وضوء كلمة صلاة كلمة
الصيام يبقى الاصل ان انا باقدم المعنى الشرعي. عشان كده هم دايما بيقولوا في البداية ايه هو المعنى اللغوي وهو المعنى الشرعي. فكلمة وضوء في اللغة معناها ايه بيقول الوضوء مشتق من الوضاءة. هو الحسن والنظافة. تمام؟ طيب يبقى الوضوء معناه الحسن والنظافة. ده كلغة. لكن لو تكلمنا
فرع بيقول هو استعمال الماء في الاعضاء الاربعة. على اعتبار ان ده ده الاساس يعني كما سيأتي ان دية الاركان اللي هو الاعضاء الاربعة المذكورة وفي الاية اغسلوا وجوهكم وايديكم الى المرافق وامسحوا برؤوسكم وارجلكم الى الكعبين. يبقى عندنا اربع اعضاء
هي الوجه واليدان والرأس والرجلان على صفة مخصوصة في الشرع على وجه التعبد لله تعالى. على صفة مخصوصة يعني مش مش اي غسل. يعني الوجه بيتغسل في حدود معينة. اليد الى المرفقين. آآ
بس تمسح بعضها او كلها زي ما هنشوف. الرجل الى الكعبين ففي على وجه مخصوص مش مش مش امسح اي حاجة بالهوا كما حدد الشارع حدود الغسل وحدود المسح كما سنبين. هو بيقول هنا على وجه التعبد
لله تعالى علشان يقول ان لازم نية. لازم اكون بعمل كده بنية الوضوء او بنية رفع الحدث ونحو ذلك. آآ لكن لو انسان مسلا مرة الماء على اعضاء الوضوء من غير نية افترضنا مسلا فده مش هيعتبر ان هو توضأ لان هو لم ينوي التعبد لله سبحانه وتعالى
بهذا الفعل فلازم يكون آآ الاعضاء الاربعة بالشكل للشرع امر به مع النية اللي هي آآ ارادة آآ رفع حدس او ارادة تجديد الوضوء او او المهم ان هو في نية للتعبد لله سبحانه وتعالى
طيب بيقول حكم الوضوء. الوضوء حكمه ايه؟ طبعا الوضوء قد يكون واجب وقد يكون مستحب حسب الحال. فمتى يجب الوضوء؟ لو هنقول متى يجب وغير كده يبقى لو اتوضأ الانسان لاي سبب اخر هيبقى مستحب
وده حياتي تفصيله بعد كده هيقولوا دلوقتي اجمالا وبعد كده آآ هيتكلم في التفصيل في الموضوع ده ممكن المرة القادمة بازن الله تعال هو بيقول هنا متى يجب او آآ ما حكمه؟ بيقول هو واجب
على المحدث اذا اراد الصلاة وما في حكمها كالطواف ومس المصحف يعني امتى يبقى واجب الوضوء؟ واجب على المحدث. ازا الواحد مش محدث. يعني اصلا متوضئ اي وضوء هيعمله هيبقى مستحب. يعني لان اي وضوء هيعمله هيبقى تجديد وضوء
لكن لو المحدس اللي هو يريد ان يرفع الحدس الاسار هنقول والله انت تريد ترفع الحدس الاصغر ليه لو لان في حاجات انت بيستحب لك انك انت تبقى متوضئ لما بتعملها زي مسلا اه اه زكر الله تعالى عموما
او ان انت هتقرأ قرآن من غير مس المصحف فده يستحب للوضوء كده هو هيقتصر على الواجب بس عشان يقول لك ما عدا ذلك مستحب خلاص متى يجب الوضوء؟ يجب على المحدث في تلات احوال ازا اراد الصلاة
او اراد الطواف او اراد مس المصحف. دي بس التلات حالات اللي يجب فيها الوضوء محدس يعني واحد عليه حدس اصغر وفي نفس الوقت دلوقتي عايز يصلي او عايز يمسل مصحف او عايز
يطوف ببيت الله تعالى. وده هيجي تفصيله بعد كده. بس عايز اقول ان هو ده الواجب. ده الواجب. طبعا بيقول ازا اراد يعني بمعنى انا لو علي حدس اصغر دلوقتي
وانا مش عايز اصلي ولا امسل مصحف ولا حاجة هل يجب علي الوضوء؟ لأ متى يجب لما اروح اصلي؟ لما اعوز امسك المصحف. آآ لما حطوف بالبيت. لكن انا دلوقتي محدث
ولا عايز اصلي ولا في طواف ولا هلمس المصحف هل يجب الوضوء؟ في الحالة دي لا يجب. يعني يستحب لك تتوضأ. لكن يجب لما تريد عبادة لا تصح الا بالايه؟ الا بالوضوء. تمام؟ واضح كده
كده عشان كده ربنا بيقول يا ايها الذين امنوا ازا قمتم الى الصلاة فاغسلوا وجوهكم. ازا قمتم اردتم الصلاة يعني اردتم الصلاة ساعتها هيجب عليك ان انت تتوضأ بالصفة اللي هتأتي في الاية
تمام؟ طيب يبقى ما عدا زلك مستحب. وسيأتي بعد كده ما يستحب له الوضوء في مسألة لوحدها خلينا نكمل بيقول المسألة الثانية الدليل على وجوب الوضوء وعلى من يجب ومتى يجب. طيب
الدليل على وجوب الوضوء اللي هي في الحالات اللي قلناها. هو هنا هيجيب دليل الصلاة يعني. واما دليل القرآن ودليل الطواف هيأتي في مرة تانية قوله تعالى يا ايها الذين امنوا اذا قمتم الى الصلاة
اذا قمتم الى الصلاة فاغسلوا وجوهكم وايديكم الى المرافق ده المرفق تمام؟ الكوع هنا لكن ده اسمه ايه؟ مرفق وامسحوا برؤوسكم وارجلكم الى الكعبين طيب يعني ايه المرافق؟ قلنا المرفق هو ده اسمه ليه؟ ده اسمه المرفق. لكن الكوع هنا. تمام؟ ده هنا ليه؟ هنا الكوع
آآ طب ايه هي ايه الكعابين؟ الكعابين اللي هم عارف في رجلك في عضمتين كده آآ ناتئتين عضمتين اللي طالعين دول دول اسمهم الكعبين لكن اللي تحت ده اسمه العقب. ما اسموش الكعب. احنا بنقول عليه الكعب كده في مصر
لكن هو اسمه العاقب اللي تحت. لكن العضمتين اللي في الجنب هم دول الكعبين فانا لما اجي اغسل ايدي الى المرافق ولما اجي اغسل رجلي يبقى الى الايه؟ الى الكعبين. وهنتكلم في التفصيل لما يأتي آآ اركان الوضوء. تمام
ربنا بيقول لنا لما تريد ان انت تصلي يجب ان انت تتوضأ على الصفة المذكورة في الاية ايه هي الصفة فيه غسل وفيه مسح اغسلوا وجوهكم وايديكم الى المرافق ده بيتغسل وامسحوا برؤوسكم وارجلكم. خد بالك من حاجة. دلوقتي اغسلوا وجوهكم. هتلاقي وجوهكم منصوبة على اعتبار ان هي
المفعول به وايدياكم برضه منصوبة على اعتبار ان هي معطوفة على مفعول به اللي هو الوجوه. تمام وامسحوا برؤوسكم دي مكسورة وامسحوا برؤوسكم دية مكسورة وبعد كده وارجل وارجلكم منصوبة
يبقى ازا الارجل مش معطوفة على الرؤوس وانما الارجل معطوفة على الوجه واليدين طب هي ليه ما ما اتقالتش معهم هيأتي بعد كده ان ربنا آآ جعل الارجل تأخرت عن الرؤوس علشان يؤكد على
اهمية الترتيب وقال الترتيب ركن ولا آآ مش ركن هنقوله او آآ هنقوله في لما يأتي مكانه بس هو آآ جت الارجل بعد الرؤوس للتأكيد على اهمية الترتيب الحفاز على الترتيب
الوجه الاول وبعد كده اليدين. وبعد كده الرؤوس وبعد كده الرجلين. رغم ان الرجل بتتغسل. هتقول لي طب ما حطهمش ليه التلاتة جنب بعض؟ اغسلوا وجوهكم وايديكم وارجلكم. بعد كده امسحوا برؤوسكم ويحط دي لوحدها
ربنا سبحانه وتعالى اخر الرجلين عن المغسولات اللي زيها اللي هي الوجه واليد علشان يبين ان في ترتيب ترتيب الايد الوجه الاول وبعد كده اليد بعد كده الرؤوس وبعد كده الارجل فجعل الممسوح بين منصوبات او الممسوح بين المغسولات والمجرور دوت اللي هو الرؤوس
بين المنصوبات اللي هي الوجه واليد والرجل علشان يؤكد على اهمية الترتيب يبقى ديت الاية خد بالك في في الاية دي قراءة تانية بس هنقولها لما نتكلم في المسح على الخفين
قراءة تانية ان الرجل مكسورة. قلت لي والله لخبطتني. هي مكسورة ولا مكسورة؟ فيه قراءة تانية وامسحوا برؤوسكم وارجلكم وارجل تقول لي يا ريت اما اتكسرت اهي. يبقى هنا ديت معطوفة على الرؤوس. صح؟ يبقى هي تتمسح
اه تتمسح بس هنا العلماء قالوا القراءة اللي هي فيها الكسر اللي هي اتعاطفت فيها الرجل على الرأس والراس الواجب بتاعها المسح ويبقى كده الرجل بتتمسح ما فيش في الوضوء ان الرجل بتتمسح. وانما الرجل بتتمسح دي امتى
لمت تكون لابس خفين على طهارة. عشان كده العلماء قالوا القراءة اللي فيها النصب هي دي اللي بتتكلم على غسل الرجلين واما القراءة اللي فيها الكسر فدي بتتكلم على المسح بس على الايه؟ على الخفين وده هنقوله تاني لما نيجي لما نتكلم عن المسح على الخفين
واضح كده؟ بعد كده بيقول لنا ايه بيقول لنا دليل وجوب الوضوء. قول النبي عليه الصلاة والسلام لا يقبل الله لا يقبل الله صلاة بغير طهور ولا صدقة من غلول. لا يقبل الله
لا يقبل الله. صلاة بغير طهور وازا كان الانسان غير متوضئ او محدس وهيصلي بغير طهور اكيد صلاته لن تقبل عشان كده الانسان لو صلى وبعد الصلاة افتكر ان هو مش متوضي وهو كان محدس اصلا يبقى يجب انه يعيد الصلاة
يجب نعيد الصلاة. خلاف للنجاسة. لو ان انسان صلى وعليه نجاسة على بدنه او على ثوبه. ما كانش يعرف خالص وبعد الصلع اكتشف كده الصلاة تصح. تقول لي طب ليه فرقنا بين ديت وديت؟ لان التانية دي عليها دليل
الدليل التانية ان النبي عليه الصلاة والسلام مرة كان بيصلي وكان النعل بتاعه عليه نجاسة. فيه نجاسة تحت. كانوا بيصلوا بالنعال زمان على اعتبار الارض كانت ترابية. ما كانش فيه السجاد اللي عندنا في المساجد دوت
كان لابس نعل وكان وطبعا يجوز الصلاة بالنعال عموما يعني مش الصلاة بالنعال جائزة بلا شك في اي مكان يعني لكن طبعا عشان بيبقى في سجاد في المساجد وكده فما بتخشش بالنعال. لكن الصلاة بالنعل جائزة بل بل الانسان من السنة يصلي بالنعال زي ما النبي عليه الصلاة والسلام كان بيصلي
لكن طبعا في المساجد دلوقتي مش بنصلي بالنعال على اعتبار ان احنا نخشى تلويس المسجد لان المسجد بقى فيه موكيت والكلام دوت المهم يعني النبي عليه الصلاة والسلام صلى كان بيصلي بالنعل وكان النعل فيه نجاسة تحت
اسناء الصلاة اتاه جبريل وقال له على ان في نجاسة في نعلك. وده طبعا عشان وقاية للنبي عليه الصلاة والسلام. وان ما يعني ما ينبغيش ان هو يصلي وهو مش واخد باله ان فيه نجاسة في نعله
فالنبي عليه الصلاة والسلام كل اللي عمله خلع النعل بتاعه وحطه على جنب وكمل صلاة عادي فده دليل على ان الجزء من الصلاة اللي هو صلاه وهو لابس النعل اللي فيه نجاسة وما كانش يعرف كان صحيح بدليل انه ما ما عادش الصلاة من الاول
ودل زلك على ان الانسان لو كان لابس آآ ثياب او كان على بدنه نجاسة او على ثوبه نجاسة ما يعرفش بها خالص. لغاية ما الصلاة خلصت فصلاته صحيحة صحيحة. لكن
الوضوء حاجة تانية طب هنا الوضوء ده الدليل بقى بيقول لنا لا يقبل اللي هو الصلاة بغير طهور سواء انت فاكر او مش فاكر. فلو انا صليت صلاة بغير طهور بغير وضوء وافتكرت بعد الصلاة الصلاة غير صحيحة. يجب عليك ان انت توضأ ويجب انك انت ايه؟ تعيد
للصلاة ولا صدقة من غلول يعني فلوس حرام. انسان غلها او سرقها او كده. لو تصدق بها ما لوش اجر فيها. عشان كده المال الحرام لما بتيجي تتصدق به انت
خلص منه بس لكن ليس لك اجر في هذه الصدقة. تمام؟ ولك اجر التوبة بس من الحرام. لكن لك اجر الصدقة الله لا يقبل لا يعطي صدق اجر على صدقة من غلول او من
حرام. فاحنا بنتخلص من المال الحرام مش بناخد اجر الصدقة ولكن نأخز اجر التوبة من الحرام والتخلص من المال الحرام وفي الحديث لا يقبل الله صلاة من احدس حتى يتوضأ. دي صريحة برضو
طيب بيقول ولم ينقل عن احد من المسلمين في ذلك خلاف يعني اجماع المسلمين قاطبة على مدار الزمان ان يجب الوضوء ازا اراد الانسان الصلاة وكان محدس طبعا يبقى ازا معنا آآ جبنا دليل من الكتاب. وجبنا دليل من السنة وجبنا دليل من الاجماع
كتاب سنة اجماع. تمام آآ فالكتاب اغسله. طبعا زي ما قلنا قبل كده ان ان الامر يفيد الوجوب. دي قاعدة نحفظها قاعدة فقهية من من الاصول اذا امر النبي عليه الصلاة والسلام بامر او امر الله بامر فالاصل ان هذا الامر لوجوب
الا ان يأتي دليل تاني او بنسميه قرينة تقول لا الامر ده مش للوجوب. زي ايه قلناها المرة اللي فاتت زي مثلا ان النبي عليه الصلاة والسلام يأمر بامر وهو مرة ما يعملوش
او يشوف حد ما عملوش وما ينكرش عليه تمام؟ فساعتها نعرف ان الامر ده كان على الاستحباب مش على الوجوب كزلك النهي الاصل في النهي ان هو النهي للتحريم الا ان تأتي دليل او قرينة تقول لا والله النهي ده مش للتحريم
زي ايه؟ زي النبي عليه الصلاة والسلام. ينهى عن امر وهو يعمله وقلناه المرة اللي فاتت. لما في ان هو تبول في البيت آآ مستدبر الكعبة او يكون نهى عن شيء وشاف حد عمله وما انكرش عليه
يبقى ده يدل على انه دا للكراهة مش مش للتحريم. اتكلمنا عن الموضوع دوت لما اتكلمنا عن حكم اللحية. ان النبي عليه الصلاة والسلام امر بها وفي نفس الوقت ما فيش حد حلقها قبل كده بالكلية يعني
وما شفش حد عمل كده وسكت عليه بالعكس لما جا له انتم عارفين اه كسرى بعت رسل اه للنبي عليه الصلاة والسلام عشان يأتوا به يأتوا به تمام؟ كان فيه اتنين من رجال تابعين لكسرى يعني من جم علشان ياخدوا النبي عليه الصلاة والسلام
فرآهم فشافهم مربين الشوارب وحالقين اللحى فاعرض عنه عليه الصلاة والسلام وانكر عليه ذلك قال لهم من امركما بهذا؟ قالوا ربنا يقصدون كسرى. قال اما انا فامرني ربي ان اقص شاربي وآآ اعفي لحيتي
فطبعا انكاره للموضوع دوت مع انه امر به قبل كده مع الاجماع اللي نقله ابن حزم ده زي ما قلنا يؤكد ان المسألة واجبة اعلى التفصيل اللي زكرناه المرة اللي فاتت لكن نقول قاعدة بتقول ان الامر يفيد الوجوب. طب القاعدة دي جبنا دليلها منين؟ جبنا دليلها من قول النبي عليه الصلاة والسلام لولا ان
اشق على امتي لامرتهم بالسواك عند كل صلاة. تاني؟ لولا ان اشق على امتي لامرتهم بالسواك عند كل صلاة طب لولا ان اشق لامرتهم. يبقى ده دليل ان لو امر يتحول الى موضوع لواجب
ان المشقة في الواجب المستحب ما فيهوش مشقة. لان انا كده كده مخير فيه. لكن الواجب هو ده اللي لازم اعمله. فهو بيقول لو امرتهم كان هيبقى واجب وبالتالي كان هيشق عليهم. فالحديس ده دل على ان امر النبي عليه الصلاة والسلام يفيد الايه؟ الوجوب
بيقول واما على من يجب على من يجب الوضوء يجب على المسلم البالغ العاقل اذا اراد الصلاة وما في حكمها. اللي هو الايه؟ الطواف ومس المصحف. يجب على المسلم البالغ العاقل. لان
اللي مش بالغ هنقول خلينا نقول المسلم الاول. المسلم هو ده اللي يجب عليه ودي مسألة هتدخلنا في مسألة خلافية. هل يجب على الكافر الوضوء هنقول ان الكافر يجب يدخل الاسلام
ويجب ان هو يتوضأ ويجب يصلي يعني هل الكافر يجب عليه ان هو يصلي؟ اه. طب لو صلى لا تقبل. طب ليه؟ لان هو يجب الاول يدخل الاسلام ودي المسألة العلماء بيسموها هل الكافر مخاطب بفروع الشريعة؟ يعني احنا نقول للكافر يجب ان
يدخل الاسلام طيب هل لما بتيجي صلاة لما بتيجي صلاة وهو كافر ازنت وخلص وقتها هل هو بيأثم الصحيح انه نعم هو يأثم لانه ما صلاش ان هو يجب برضه انه يصلي. تقول لي طب هيصلي ازاي وهو كافر؟ ايوة ما هو يجب يؤمن الاول
وبعد كده يصلي. طب ايه الدليل ان هو يلزمه ان هو يصلي؟ ان هم نفسهم الكفار لما في سورة المدسر قيل لهم ما سلككم في سقر؟ قالوا لم نك من المصلين
ولم نك نطعم المسكين وكنا نخوض مع الخائضين وكنا نكذب بيوم الدين. فقول كنا نكذب يوم الدين ده لان هم كفار طب ليه قالوا لم نك من المصلين؟ لان هم لقوا ان هم اتحاسبوا كمان على الايه؟ على الصلاة. عشان كده العلماء بيقولوا ان الكافر برضه يجب عليه
احكام الشريعة بس ما تقبلش منه الا ان يدخل الاسلام ولو ما عملهاش هيتعاقب يوم القيامة على الكفر وعلى الشرائع اللي تركها عشان كده المسألة دي فيها خلاف. فعشان كده بنقول يجب على المسلم
احنا ممكن نقول يجعل المسلم والكافر. يعني شف هنا بنقول ان آآ الصلاة واجبة على مين؟ على المسلم بس؟ لا الصلاة واجبة على المسلم والكافر طب المسلم فهمنا؟ طب ازاي تجب على الكافر؟ احنا نقول تجب على الكافر. يجب ان هو يدخل الاسلام ثم يجب ان هو ايه؟ يصلي
فلو قلنا ايه شروط وجوب الصلاة؟ لأ هنقول ان ان ان الصلاة واجبة على المسلم والكافر على الصحيح البالغ طيب يبقى لا يجب على من دون البلوغ. لان من دون البلوغ آآ لو صلى آآ يبقى احسن صنعا وله اجر
طب لو ما صلاش ما يأسمش ما يأسمش. فاول ما يبلغ بيبتدي احكام الشريعة تنطبق عليه والحديس رفع القلم عن ثلاث. رفع القلم. قلم السيئات عن سلاس عن النائم حتى يستيقظ وعن المجنون حتى يفيق وعن الصبي حتى يحتلم يعني لغاية ما يبلغه. يبقى قبل البلوغ ما يجبش
عليه الاحكام الشرعية. وانما يجب على وليه ان هو يعلمه او يربيه او يأمره بزلك كما سيأتي يبقى البالغ يبقى الصلاة تجب على البالغ وبعد كده بيقول لنا العاقل ان المجنون ما يجبش عليه برضه العبادات زي ما سمعنا في الحديث رفع القلم عن ثلاث ذكر منهم المجنون حتى ايه
حتى يفيق من جنونه يعني تمام؟ فدية الايه؟ ديت شروط الوجوب. شروط وجوب الوضوء. اما متى يجب؟ زي ما قلنا ازا ازا ازا اراد ما يجب له الوضوء. اراد يصلي اراد يمس مصحف. اراد الطواف. اما ما عدا ذلك. حتى لو انت محدس ما يجبش علي الوضوء لغاية ما ما ما ما اهم بشيء
يلزم له الوضوء او يجب له الوضوء. تمام وبعد كده بيقول لنا المسألة الثالثة ما هي شروط الوضوء بقى طب ايه هو يقصد شروط صحة الوضوء آآ هيقول لنا الشروط وبعد كده يقول لنا الاركان. طيب ايه الفرق بين الشرط والركن
عشان ما نتلخبطش هنقوله كلمة بسيطة الشرط بيبقى خارج العمل واما الركن بيبقى داخل العمل. تاني الشرط بيكون خارج العمل والركن بيكون داخل العمل فلو قلت لك مسلا في الصلاة
ساتر العورة ده حاجة بعملها قبل العمل. فدي اسمها شرط لكن لو قلت لك الركوع ده ركن في الصلاة مسلا. لو قلت لك آآ طهارة المكان ده شرط عشان ده قبل الصلاة بعمله. لو قلت لك السجود ده ركن لانه داخل الصلاة
كزلك في الوضوء هنقول فيه شروط وفيه اركان. الحاجة اللي برة الوضوء هسميها الشروط. الحاجة اللي جوة الوضوء هسميها ايه اركان فالشرط وما كان خارج العمل والركن هو ما كان داخل العمل. لكن الاتنين مهمين عشان كده احيانا بعض العلماء
بيسمي كل الشروط بعض العلماء عشان ما تتلخبطش اللي انا بقوله ده مش كل الناس تلتزم به. بعض العلماء مسمي كل الشروط وممكن بعض العلماء يسمي كل اركان. الموضوع بسيط
لكن الغالب الناس بتفرق بين الشرط والركن عشان تفهم حتة برة ولا جوة دي الحاجات اللي من برة بيسموها الشروط والحاجات اللي جوة يسموها ايه؟ اركان ايه الحاجات اللي بره الوضوء اللي لازم اعملها
قبل ما نتكلم في اركان الوضوء واحد يقول لنا يشترط لصحة الوضوء بقى. ده بيسموه شرط صحة غير شرط الوجوب شرط الوجوب على من يجب لكن هنا بيسموه شرط صحة
يعني من الذي يصح من الوضوء؟ يعني دلوقتي حد هيتوضأ من الذي يصح منه الوضوء بيقول شروط الصحة كزا شرط. اول حاجة قال الاسلام وده هنا متفقين معه فيه يعني احنا لما قلنا شرط الوجوب لما قال الاسلام قلنا لأ لان الوضوء يجب على المسلم
ويجب على الكافر. فالكافر يلزمه يتوضأ ويصلي. وقبل كده يلزمه التوحيد. فاهمين لكن لو قلنا الاسلام شرط صحة صح لان الكافر اه يجب عليه الوضوء. لكن لو توضأ هل يقبل منه؟ لا
لان هو لازم الاول يخش الاسلام لزلك بنقول الاسلام فعلا شرط صحة وزارة الصحة فلا يصح ولا يقبل الوضوء الا من مسلم تمام يبقى اتفقنا معه على ديت بعد كده العقل صح. متفقين معنا ديت. فالعقل شرط وجوب وشرط صحة
العقل المجنون لا يجب عليه الوضوء. ولو توضأ لا يقبل منه. انه لا يصح منه نية. ان هو مجنون. فلزلك العقل شرط من شروط صحة الوضوء اصلا. تمام؟ فيجب الانسان عشان نقول الوضوء يقبل من شخص لازم يكون ايه؟ عاقل. طيب
بعد كده قال لنا التمييز. خد بالك لما قال الوجوب شروط الوجوب قال البلوغ لكن لما قال في الصحة قال التمييز وده كلام دقيق. ليه بقى لان انا بقول هل اللي دون البلوغ
احنا قلنا يجب الصلاة والوضوء على البالغ قبل كده مش واجب عليه. لكن قبل كده لو توضأ وصلى يصح منه يقول نعم يصح منه يصح منه امتى؟ ازا كان يميز العبادة. يعني فاهم ان هو بيتوضا. فاهم يعني ايه وضوء. فاهم يعني ايه صلاة. عارف ان هو بين يدي الله. بيستحضر
نية العمل. يعرف ان ده ركوع وسجود. ازا كان يميز العمل ويبقى فاهم هو بيعمل ايه. الله تعالى يقبل منه يقبل منه الصلاة وله وله اجر تمام وله اجر عشان كده بنقول عشان الوضوء يصح
مش لازم البلوغ يكفي التمييز. التمييز ان هو بقى صبي مميز او بنت مميزة وغالبا الموضوع ده بيبقى في سن سبع سنين متوسط سن سبع سنوات عشان كده النبي عليه الصلاة والسلام قال ايه؟ قال مروا اولادكم بالصلاة لسبع
واضربوهم عليها لعشر مروا اولادكم بالصلاة لسبع يعني من ساعة ما يبدأ يميز كده يبتدي يقول له صلي صلي. رغم ان هو ما يجبش يصلي يعني لو في الاخر قال لك انا صليت او وهو ما صلاش
لو عمل نفسه بيصلي وهو ما صلاش هو لا يأثم. المهم الولي بتاعه او او والده دايما يأمره ويصلي لاليه في الفترة ديت بيتأمر عشان يتعود. بحيس ان هو لما يبلغ ما تبقاش بالنسبة له مرة واحدة كده ما كانش بيصلي يبقى ايه؟ بيصلي مرة واحدة. تمام
يبقى التمييز. فلا يصح من الكافر ولا من المجنون. ولا يعتبر من الصغير الذي دون سن التمييز. يعني اللي دون سن التمييز واحد عنده خمس سنين اربع سنين. ولا فاهم وضوء ولا حاجة وقاعد يقلد بابا كده وخلاص. وهو في الصلاة قاعد يقلد بابا وخلاص. قاعد يركع ويسجد تقليدا فقط. ولا هو فاهم حاجة ولا عارف احنا بنعمل ايه. ده لا يصح
وضوء ولا يصح منه صلاة. ولا يقبل منه الايه؟ الكلام ده خالص. تمام؟ طيب. يبقى دوت الايه؟ اول تلات شروط قالهم. الاسلام شروط الصحة اللي هو يصح منه الوضوء. يبقى الاسلام العقل التمييز
في مسألة استسنائية في التمييز ان عبادة سبت ان هي تقبل من الشخص غير المميز اللي هو لو طفل حتى رضيع الحج ثبت ان الحاج يقبل من ممن هو دون سن التمييز
لان النبي عليه الصلاة والسلام لما كان بيحج حجة الوداع كان فيه امرأة بتحج. فكانت شايلة الصبي بتاعها فرفعته للنبي عليه الصلاة والسلام. فقالت يا رسول الهذا حج قال نعم ولك اجر
على استسناء المسألة ديت. ليه؟ لان قالوا ان الولي او الام او الاب اللي مع الصبي هو بيعمل له اعمال الحج كلها السعي والطواف والوقوف بعرفة وكده. وهو بينوي عنه. بينوي عنه. عشان كده الحج الحاجة الوحيدة اللي تقبل من اللي هو دون سن التمييز. ويبقى له
بعد كده قال لنا من شروط الصحة الايه؟ النية من شروط الصحة النية. يعني ايه بقى من شروط الصحة النية النية ان علشان العمل ده صح لازم نية. يعني لو ان انسان زي ما قلنا مرر الماء على اعضاء الوضوء وهو ما نواش اي حاجة اصلا
وكات كده حصلت صدفة الماية عدت على وشه وعلى ايده بعد كده قال طب ما الماية جت على اعضاء الوضوء خلاص انا كده اتوضيت لأ كان لازم تنوي ساعتها وده احيانا بتبان في مسألة الغسل بالزات. ممكن واحد مسلا كان جنب وبعد كده نزل البحر مسلا. وبعد كده طلع بعد كده افتكر ان هو كان جنب. ينفع يقول خلاص
الموضوع ده غسل نقول له لأ انت ما نوتش ساعتها فلازم انا يكون النية حاضرة قبل العمل او قبيل العمل علشان اقول العمل دوت يصح. اما ازا حصل بدون نية يبقى ما يصحش
ازا النية شرط بعض العلماء بيقول النية ركن مش شرط. وبعض العلماء بيقولوا النية شرط وركن. وده الاقرب ان هي شرط وركن. ليه؟ لان انا بنوي قبل واسناء العمل بستحضر النية يعني ببقى دايما بحاول ان انا استحضر النية في العمل
هي شرط وممكن كمان تقول ان هي آآ ركن. تمام؟ لكن الايه؟ الاشهر ان هي بتتحط في الايه؟ في الشروط طيب النية. بيقول هنا ولا يشرع التلفز بها. وده فعلا لم يثبت. يعني بعض الناس يقول نويت اتوضأ. نويت اصلي كزا. ويقعد يتلفز بالنية. نقول هذا الكلام ليس
من هدي النبي عليه الصلاة والسلام. بل بعض العلماء عده من البدع انسان يتلفظ بالنية فلا يشرع التلفز بالنية ابدا في اي عبادة من العبادات. لعدم ثبوت ذلك عن النبي عليه الصلاة والسلام. وانما النية محلها القلب. انما الاعمال بالنيات
النية محلها ليه؟ محلها القلب. حتى التلفز بالنية بيفتح لك باب وسوسة وباب شر. ما فيش داعي ان انت تدخل نفسك فيه طيب آآ بيقول بعد كده من شروط الوضوء وجود الماء الطهور. يعني عشان يبقى فيه الماء الطهور اللي اتكلمنا عنه. فطبعا خلاص اتكلمنا عنه. فلازم يكون فيه ماء طهور. ولو ما فيش ماء
لا طهور تبع اتوضا ازاي ودي سهلة اتكلمنا عنها طبعا في مكانها بيقول بعد كده ازالة ما يمنع وصول الماء الى البشرة. اه دي مهمة بقى علشان يصح الوضوء لازم ازيل ما يمنع وصول الماء الى البشرة
من شمع او عجين وكطلاء الازافر اللي هو بتستعمله النساء آآ لو انسان عنده مانع يمنع من وصول الماء الى البشرة زي مسلا اه بويا او مونيكير اللي بتحطه النساء او فازلين او شمع على جسمه فده بيمنع وصول الماء
الى العضو. تمام؟ فده لازم يزال الاول. لازم تزيله الاول. قدر المستطاع. يعني احيانا الواحد بيبقى عليه بوية او عليه فازلين فبيزيله جاب اخره بس لسه فاضل اثر كده بسيط قوي. حاول مهما حاول مش مش مش بيزال بالكلية. بنقول خلاص يعني لا يكلف الله نفسا الا وسعها
ابو سعاد اتقوا الله ما استطعتم. بس الانسان يجتهد بكل ما يقدر عليه انه يزيل المادة دي قدر المستطاع فازا بقي اثر لا يمكن ازالته او او هو عجز عن ازالته. فبازن الله يعفى عن زلك. ولكن يجتهد في زلك. كزلك البنات تزيل طلاء الازافر على
عشان يصح منها ايه؟ الوضوء. يصح الوضوء بتاعها تمام؟ لكن لو هي متوضية وحطت طلاء ازافر وصل بعد الوضوء حطت طلاء الاظافر وارادت تصلي خلاص اهي الصلاة صحيحة ما فيش مشكلة. لكن لو احدثت بقى
حبت ان هي تتوضأ ساعتها لازم تزيل طلاء الاظافر لان له جرم. له جرم بيمنع وصول الماء للاظافر. تمام؟ لكن مسلا حاجة زي الحنة آآ تمام؟ او مسلا واحد كان جسمه عليه شخبطة اقلام في الكلية مسلا ممكن انا مش هخبط على جسمك او كده
ديت الحنة او شخبطة الالم دي ما لهاش كسافة دي اصلا لا تمنع وصول الماء. فدي ما فيهاش مشكلة الانسان يتوضأ وهو عليه حناء او عليه شخبطة حبر او كده. لكن الطلاء الاظافر المعجون البوية
الشمع الفازلين دي حاجة لها جرم بيمنع وصول الماء عشان كده دي لازم تزال قبل ما ايه؟ قبل ما اتوضأ بعد كده بيقول لنا الاستجمار او الاستنجاء. عند وجود سببهما. يعني بيقول عشان تصح وضوءك لازم تكون استنجيت بمعنى لو تبولت
يعني عشان كده بيقول عند وجود سببهما يعني لو انا آآ لو انا اصلا ما دخلتش الحمام خالص او عملت ريح مسلا نقضت وضوئي بريح وعايز اتوضأ هل يجب علي استانجي
لا بعض الناس بيعتقد ان طالما اتوضأ لازم استنجي قبليها وخلاص. حتى لو ما فيش حاجة. يعني ما تبولش اصلا فبيقول لا لازم استنجي برضه. وده خطأ انما انسان يجب يستنجي ازا ازا بال او ازا اه تغوط
اما ما عملش حاجة من كده هل يجب عليه يستنجى قبل الوضوء؟ لا طبعا بيقول عند وجود سببهما له في سبب لزلك زي التبول والطغوط نفسه. لكن ما فيش سبب يبقى
ما فيش حاجة هتتعمل يعني لكن برضه حتة عايزين نقولها حتة كده آآ بعض العلماء بيتكلم بيقول ان دوت مش من الشروط يعني هو بيتصوروا تصور. لو ان انسان بال
بس ما استنجاش مسلا ما استنجاش وبعد كده توضأ وبعد كده مسلا كان لابس جوونتي واستنجا بعد ما توضأ عند بعض العلماء يصح ليه؟ لان هو بيقول الاستنجاء ده ازالة
ازالة نجاسة وازالة النجاسة ما لهاش علاقة بصحة الوضوء يعني لو انا مسلا مسلا على ثوبي نجاسة وانا بتوضا او على بدني نجاسة وانا بتوضأ على فخدي مسلا نجاسة وانا بتوضى
واتوضيت هل وضوء يصح؟ هل وضوء يصح؟ بعد كده شلت النجاسة ما لهاش علاقة بالايه بالوضوء. فبعض العلماء بص البصة ديت. هل هو الاستنجاء ده مش ازالة نجاسة؟ قال اه. قال لي يعني لو افترضنا فتخيلنا تخيل. المسألة صعبة يعني السماوية تفترضوها
لو انا انسان بال وما استنجاش. بعد كده اتوضا اوعى كده استنجى تصحي الوضوء عند كثير من اهل العلم الوضوء يصح. بس عند الحنابلة بيقولوا لأ اللي هو الايه اللي اختاره هنا قال لك لازم يستنجي الاول وبعد كده يتوضأ وده طبعا الاحوط. لكن بندردش معكم من باب الامانة
العلمية بعد كده زكر حاجات هي في الاركان يعني ما عرفش ليه زكرها تاني في الشروط اللي هي الموالاة والترتيب وغسل جميع الاعضاء التلاتة دول هو اصلا هيقولهم بعد كده في في الفرائض او في الايه او في الاركان بس زي ما قلت لكم بعض اهل العلم بيعتبر ان كله اسمه شروط
وخلاص وبعض اهل العلم بيقول لا الشروط هو مكان قبل العمل والفرائض والاركان هو مكان داخل العمل لزلك احنا بنقول لو هو بيتكلم فعلا الشرط ما هو خارج العمل يبقى من اول الموالاة والترتيب وغسل جميع الاعضاء دي مش مش شروط انما دي اركان
وهو كده كده اصلا هيقولها كمان شوية في الايه؟ في الفروض. فخلينا نخش على المسألة الرابعة. اللي هي الايه؟ الفروض. المسألة الرابعة اللي هو بيتكلم بيقول الفروض. تمام طيب ما هي فروض الوضوء؟ يعني ايه فرض؟ يعني ايه الركن؟ يعني ايه الركن؟ يعني اللي لو مش موجود العمل لا يصح
ان في حاجة اسمها مستحبات. تمام؟ فايه هو الركن؟ الركن الذي اذا عدم عدم العمل يعني لو مش موجود الركن يبقى ايه يبقى العمل لا يصح وهيتكلم هنا على الاساسيات الحاجات دي اللي هيقولها دلوقتي لو واحدة منهم ما حصلتش الوضوء يبطل تاني. لو واحدة من اللي هيقولهم دول ما حصلتش
الوضوء ايه؟ يبطل دي الاركان الاساسيات الايه؟ الفرائض طيب ايه هي الفرائض خلينا الاول نحط اصل عشان الاصل هيفرق معي في كل اللي جاي في عندنا اصل ان الاية بتاعة سورة المائدة ودي اساس الاساس معي في الباب دوت
لقوله تعالى يا ايها الذين امنوا اذا قمتم الى الصلاة فاغسلوا وجوهكم وايديكم الى المرافق. وامسحوا برؤوسكم وارجلكم الى الكعبين الاية دي زكرت الاركان الاية ما فيهاش غير الاركان تمام
ايه الدليل ان الاية دي فيها الاركان ان النبي عليه الصلاة والسلام مرة كان اراد انه يعلم آآ في حديث المسيء صلاته الراجل اللي كان بيصلي بسرعة ده والنبي عليه الصلاة والسلام علمه الصلاة
في بعض روايات الحديث قال له في الاول ايه قال له توضأ كما امرك الله. تاني قال له ايه؟ توضأ كما امرك الله تاني قال له توضأ كما امرك الله
فاحالوا في الوضوء على الاية. من غير تفاصيل قال له رح شف الاية بتقول ايه. واعمل زي ما ربنا قال لك فده دليل ان الاية فيها كل حاجة فلو كانت الآية ديت فيها حاجة ناقصة او ما ما ذكرتش كان النبي عليه الصلاة والسلام يقول له هيقول له الزيادة ديت والا هيصح وضوءه ازاي
لكن لما احالوا على الاية بدون ان هو يقول له حاجة زيادة. دل على ان الاية فيها كل حاجة فالاصل ده احفظه كويس. الاية فيها كل الاركان. فاي حاجة مش موجودة في الاية مش ممكن تكون ركن
ما فيش ركن خارج الاية اي حاجة حصلت من النبي عليه الصلاة والسلام. من حاجات في الوضوء بس مش مذكورة في الاية على طول وانت مغمض هتقول عليها مستحب لان زي ما قلنا الاية فيها كل الاركان او كل الفرائض
فما كان خارجا عن الاية سواء من فعل النبي عليه الصلاة والسلام او امره حتى لو امر به هنقول ان ده برضو الامر ده هيكون على الاستحباب زي ما قلنا قبل كده هو الامر الاصلي فيه ان هو على الايه
ان هو يفيد الهجوم الا ان تأتي قرينة او دليل اخر يصرف الامر ده عن الوجوب للاستحباب فلو النبي عليه الصلاة والسلام مسلا امر بحاجة في الوضوء بس هي مش في الاية
هنقول طالما مش موجودة في الاية يبقى ده الدليل على ان الامر ده على الاستحباب ده هيبان معنا دلوقتي في مسألة المضمضة والاستنشاق هو بيقول اركان الوضوء ستة حلو طيب
الركن الاول بيقول غسل الوجه بكامله غسل كل الوجه. ودي صريحة باينة قوي في الاية اغسلوا وجوهكم ايه هو الوجه بقى الوجه وما يواجه به يعني ايه الوجه؟ هو ما يواجه به لما انت بتواجهني وبواجهك هو ده اسمه الوجه. سمي الوجه من المواجهة
كده العلماء بيقولوا ايه هو الوجه؟ الوجه هو هو من من من شحمة الازن لو الوتد ده عارف وتد الازن اللي هي الحتة دي من الوتد الى الوتد ان الوتد وتد الازن ده الى هزا الوتد. ده اسمه ايه
ده الحدود شرقا وغربا يعني. شمالا وجنوبا بيقولوا من منبت الشعر المعتاد الى اسفل يعني ايه منبت الشعر المعتاد؟ يعني مسلا انا شعري بينبت من هنا ده منبت معتاد. بعض الناس مسلا شعره بيكون سرح شوية
فبيكون بيطلع من ورا لأ او في ناس شعرها بيبدأ من تحت اوي لأ منبت الشعر المعتاد اللي هو المكان الطبيعي اللي الناس بيبدأ شعرها منه. دي بداية الوجه الى منتهى الزقة. الى اخر الدقن. لكن تحت مش من الوجه
الرقبة مش من الوجه لان الوجه وما يواجه به من منبت الشعر المعتاد الى اسفل الزق ومن وتد الازن الى الوتد الايه؟ الاخر تمام فبيقول غسل الوجه بالكامل. فاذا الجزء التحتاني ده مش من الوجه
الرقبة مش من الوجه لكن لو الماء وصل اليها لا بأس ده اللي المطلوب يتغسل بالكامل الماية توصل لكل حتة في الايه؟ في الجزئية ديت خلاص دي اتفقنا عليها. طب خلينا نقول مسألة في الحتة ديت. طب لو واحد عنده لحية كده زيي
هنسأل سؤال هل اللحية دي كثيفة ولا خفيفة يعني ايه كثيفة وخفيفة؟ الخفيفة هي اللي بتبان منها البشرة. يعني لو شفتها كده هلاقي البشرة باينة منها. فلو لحية خفيفة لدرجة ان البشرة باينة منها يبقى لازم الماية توصل للبشرة
توصل ايه للبشرة؟ لكن لو لحية تقيلة كده زي لحيتي يبقى لازم يبقى يكفي ان الماية تصل الى اللحية. ما يلزمش ان الماية تخش جوة لغاية ما توصل للبشرة. لان ده فيه مشقة
فيكفي ان اللحية هنا هتقوم مقام الوجه. لان الوجه مش باين هي اللحية اللي باينة اللحية ستقوم مقام الوجه وبالتالي يكفي ان الماء يصل آآ على اللحية في الجزء اللي هو نيابة عن الوجه يعني. بمعنى لو اللحية طويلة مسلا واصلة لغاية
صدره هل يجب ان هو يغسل لحيته كلها؟ لأ بيغسل الواجب يغسل من اللحية اللي هو على الوجه يغسل الجزء من اللحية اللي هو نيابة عن الوجه اللي هو على الوجه. اما الزيادة اللي هي خرجت عن الوجه ما يجبش عليه ان هو يغسلها انما هتأتي في المستحبات
زي ما هيجي لما نتكلم على المستحبات. لكن بنتكلم دلوقتي في الواجب بس بعد كده قال لنا ومنه المضمضة والاستنشاق ودي بقى المسألة المهمة. قال ومنه يعني ومن الوجه المضمضة والاستنشاق
وده مزهب الحنابلة مزهب الحنابلة بيقولوا ان المضمضة والاستنشاق من اركان الوضوء قالوا ليه جبتها منين؟ قال لك لان دي من الوجه طيب اولا الجمهور بيخالف الحنابلة في المسألة ديت
تمام وبيقولوا لأ المضمضة والاستنشاق مش واجبة ليه بقى؟ كلامهم ليه؟ هو الحنابلة قالوا كده ليه؟ قالوا لان ثبت في الحديث النبي عليه الصلاة والسلام قال في بعض روايات الحديث قال
مضمض واستنثر قال فمضمض واستنثر. مضمض. امر اهو. واستنثر اللي هو الايه؟ الاستنشاق. تاخد مية في فمك وجزء الايه؟ للانف كما هو معلوم قال قالوا ده امر. والامر يتفضل ايه؟ قالوا هتقولوا بس السؤال اللي عندنا للسؤال الاهم
هل المضمضة والاستنشاق من الوجه هو دي المسألة او المسألة بصورة تانية هل داخل الفم وداخل الانف. هو من الوجه هذا كلام غير صحيح لان داخل الفم لا يعتبر من الوجه
وداخل الانف لا يعتبر من الوجه. انا لما باجي اواجهك بتشوف داخل فمي او داخل ان في لأ يبقى داخل الفم مش من الوجه وداخل الانف مش من الوجه والمضمضة متعلقة بداخل الفم
والاستنشاق متعلق بداخل الانف وبالتالي الاتنين دول لم يزكروا في الاية. لان الاية قالت اغسلوا وجوهكم وداخل الانف لا يعد من الوجه. وداخل الفم لا يعد من الوجه. خلافا للالونة. قال ومنه يعني ومن الوجه المضمون والاستنشاق. وهذا غير صحيح
لان الوجه هو ما يواجه به. فداخل الفم وداخل الانف لا يواجه به وربنا قال لنا اغسلوا وجوهكم. ولم يزكر المضمضة والاستنشاق فدل على ان المضمضة والاستنشاق مش واجب بل مستحب
ودي دي القرينة اللي تخلينا نقول ان امر النبي عليه الصلاة والسلام مضمض واستنثر ديت تحمل على الايه ؟ تحمل على الاستحباب لا على الايه؟ لا على الوجوب بل في بعض روايات الحديث
في بعض الوقت اللي النبي عليه الصلاة والسلام كان بيعلم كان الصحابة بيوصفوا وضوء النبي عليه الصلاة والسلام قالوا ثم مضمض واستنشق ثم غسل وجهه تاني خد بالك وبعض روايات الصحابة كانوا بيوصفوا بها اه اه وضوء النبي عليه الصلاة والسلام قالوا قالوا ثم مضمضة واستنشق
ثم غسل وجهه. فالصحابي وهو بيوصف فرق بين المضمضة والاستنشاق وبين غسل الوجه فده دليل على ان فهم الصحابة ان الوجه غير المضمضة والاستنشاق يبقى ازا الوجه اللي اتزكر في الاية مش منه المضمنة والاستنشاق. ازا طالما ما اتزكرتش المضمضة والاستنشاق في الاية يبقى على طول هنقول ان هي ايه؟ مستحبة
بل نقل عن الشافعي انه قال لا اعلم خلافا لا اعلم خلافا في صحة وضوء من ترك المضمضة والاستنشاق الشافعي قبل الاحمد او قبل الحنابلة عموما. فازا الشافعي بيقول لا اعلم خلافا. تمام؟ في صحة وضوء من ترك المضمضة والاستنشاق وكأن جميع العلماء في زمن
الشافعي كانوا بيقولوا ان المضمضة والاستنشاق ايه مستحبة مش واجبة. فده اللي احنا بنختاره وبنرجحه تمام؟ يبقى خلصنا المسألة ديت. بيقول نمرة اتنين غسل اليدين الى المرفقين. قوله تعالى وايديكم الى المرافق. طيب بس في كزا مسألة هنا
اليدين بتغسل منين؟ من هنا من الاول لغاية المرفقين بعض الناس بيبتدي يغسل من هنا عقم الجزء دوت تمام غلط لو بدأ يغسل من هنا لا يصح وضوءه. تقول لي طب ما احنا كده كده غسلنا الايدين في الاول. غسل الايدين في الاول ده مستحب. ما لوش علاقة بالركن اللي لسة هنعمله. الركن اللي هو بييجي
بعد الوجه غسل اليدين غسل اليدين بيبدأ منين؟ بيبدأ من هنا. مش من هنا فلو بدأت من هنا وما غسلتش الحتة ديت لما جيت تغسل اليدين الوضوء لا يصح فلازم تبدأ تغسل تغسل هنا وهنا وهنا وهنا وهنا وهنا وهنا وهنا وهنا كده كله كله كده لغاية الايه؟ المرفقين. يبقى دي المسألة الاولى
طب المسألة التانية هل المرفقين بيتغسلوا ولا لأ؟ يعني ايه لا ديت اصل كلمة ايلا دي تحتمل ان قبليه على طول او بعديه على طول. هل هو نفسه داخل في
في الغسل اللي عملته؟ الاجابة نعم. الى المرفقين يعني مع المرفقين. طب عرفناها ازاي عرفناه ازاي؟ عرفناه من فعل النبي عليه الصلاة والسلام. لان كل اللي وصفه وضوء النبي عليه الصلاة والسلام قال ان هو كان بيغسل المرفقين لما بيغسل
ففعل النبي عليه الصلاة والسلام بين معنى الى المرافق ان كلمة ايلا دي تحتمل احتمالين ان المرفق داخل او مش داخل طب نعرفها منين؟ نعرفها من تطبيق النبي عليه الصلاة والسلام للاية. وتطبيق النبي عليه الصلاة والسلام الاية ان دايما كان بيغسل المرفقين. فدل على
وجوب او ركنية غسل المرفقين عند غسل اليدين وايديكم الى المرافق طيب يبقى دي مسألة الفرد التاني. الفرد التالت بيقول مسح الرأس كله مع الاذنين. طيب عندنا هنا كزا مسألة. هنا بيقول لنا كزا مسألة. مسح الرأس. احنا متفقين على مسح الرأس. لان زكرت في الاية. فمسح الرأس اكيد ركن
لكن خلاف في حاجتين هل كله ولا بعضه وهل الاذنين يلزم آآ مسحهما ولا يستحب لن اختار ان مسح الرأس كله زائد ان الازنين يتمسحوا برضو فرضا ووجوبا اه مسألة فيها خلاف
القول التاني ان ما يجبش مسح الرأس كله انما يجب بعضه لو مسحت جزء من الراس كفاية. مش لازم كله. ربع النص كده يعني واللي قاله بالمزهب دوت قالوا ان مسح الازنين يستحب ما يجبش
طيب هو الخلاف هنا جاي منين جاي من حرف في الاية هو قول الله تعالى امسحوا برؤوسكم برؤوسكم الباء ديت اختلف فيها العلماء على قولين بادي اسمها باء الالصاق. يعني ايه باء الالصاق
امسح برأسك يعني بكل رأسك زي ما اقول مسلا ايه مررت بمحمد. تاني مررت بمحمد. دي معناها ايه؟ مررت بجزء من محمد ولا بكل محمد؟ عديت عليه كله ولا على حتة منه
عديت عليه كله طفت بالبيت. طفت به كله ولا بحتة منه؟ طفت به كله. فدي بتسمى باء الالصاق. يعني تدل على الاحتواء كل كل الحاجة ديت الباء التانية اسمها باء التبعيض
التبعيض زي ما اقول لك مسلا الحديث امسح برأس اليتيم. امسح برأس اليتيم. هل قصدي يمسح كل راسه لازم ولا لو مسحت بعض راسه ينفع؟ ينفع بعض راسه فدي بيسموها باء التبعيض يعني امسح ببعض رأس اليتيم
طيب الباء بقى اللي في الاية امسحه بيرؤوسكم. هل هي الباء الاولانية اللي هي باء الالصاق يعني امسحوا بكل رؤوسكم زي مررت باحمد ولا هي الباء التانية باء التبعيض امسحوا برؤوسكم يعني ببعض رؤوسكم. هذه مسألة خلافية. الحنابلة على ان الباء
ده الالصاق والشافعية على ان الباء دي باء التبعيض تمام؟ آآ مسألة فيها خلاف يعني ممكن احنا بنميل الى قول الامام الشافعي رحمة الله عليه ان يجزئ مسح بعض الرأس مش كل الرأس. تمام؟ لكن الانسان يحتاط في المسألة ديت. يعني ازا استطاع ان هو
ما يفرطش في مسح كل رأس فليفعل لكن لو مسح بعض الرأس على قول الشافعي وده والله اعلم الاقرب ان يكفي مسح بعض الرأس وليس كل الرأس والله تعالى اعلم
تمام المسألة اللي بعد كده وهي الاذن هل الاذن يجب ان هي تمسح برضه ولا لا طيب الخلاف ده جاي بسبب ايه؟ بسبب حديس قول النبي عليه الصلاة والسلام الاذنان من الرأس
الازنان من الرأس البعض زي الحنابلة فهموا منها زمام من الرأس يعني يجب مسحها يعني ايه؟ يعني يجب مسحها مثل الرأس الجمهور فاهم ايه فمن الازنان من الرأس يعني حكمها المسح مش الغسل
تاني الازن ديت هل الازن من الوجه ولا من الرأس؟ تحتمل يعني هي ممكن تبقى تبع ده او ده لو قلنا ان الازن من الوجه يبقى حكمها الغسل ولو قلنا الازن شبه الراس يبقى حكمها ليه؟ المسح
وكأن الحديس مقصود الاذنان من الرأس يعني بيتعامل فيها اللي بيتعامل في الرأس. تمسح مش تغسل مش المقصود اللي قدام رأس يعني يجب غسلها وانما المقصود الازنان من الرأس يعني انها حكمها المسح وليس الغسل
حكمها المسح وليس الغسل الحنابلة قالوا الازنين من الرأس فهموا منها ان يجب مسحها مثل الرأس والشافعية مسلا قالوا لأ. الازنان من الرأس يعني المقصود ان هي بتمسح مش بتغسل
بس مش معناه ان يجب ان هي ايه تمسح فضلا عن ان اصلا اللي هيقوله ان مسح بعض الرأس يجزئ هيكون عندهم اكيد ان مسح الازنين مش واجب ان لو حتى قلنا الازنين من الرأس انا كده كده قلت ان انا يكفي مسح بعض الرأس
وبالتالي اكيد اللي هيقول بمذهب مسح بعض الرأس انه يجزئ هيقول ان مسح الازنين مستحب. وده زي ما قلنا اللي بنختاره وده الراجح والله تعالى اعلم والحنابلة اختاروا من البداية. مسح كل رأس
وقالوا كمان الازنان من الرأس فقالوا يجب مسح الازنان لكن لازم نختاره والله تعالى اعلم ان مسح بعض الرأس يجزئ بازن الله تعالى زائد ان مسح الازنين مستحب وليس بواجب
كيف تمسح الازن بتحط ليه؟ في سبابة وابهام حط السبابة جوة والابهام برة وتمسح جوة بالسبابة وتمسح برة بالايه؟ بالابهام بعد كده بيقول لنا اربعة غسل الرجلين الى الكعبين غسل الرجلين الى الايه
الى الكعبين غسل ديل الرجل بتغسل الى الكعبين. طب الى الكعبين برضو الكعب داخل معي ولا مش داخل معي؟ اللي هم العضمتين دول نفس المرفقين الكعبين داخلين معي. يبقى لازم اغسل الكعبين كمان مع الرجلين. لان النبي عليه الصلاة والسلام كان دايما بيغسل الكعبين
مع الرجلين خلاص فدي سهلة ديت دي مسألة سهلة بعد كده قال لنا الايه؟ قال لنا الترتيب. قال لنا الترتيب زكر ان الترتيب زكر ان الترتيب ركن من اركان الوضوء
طب ليه الترتيب اللي هو ايه؟ ترتيب الاركان الاربعة اللي فاتوا. الوجه ثم اليدين ثم الرأس ثم الرجلين. يعني لو واحد مسح الوجه وبعد كده اليدين وبعد كده الرجلين وبعد كده الراس
عند القول ده ان الوضوء لا يصح لا يصح لان هو لم يرتب الاربعة دول عنده الاركان الاربعة اللي اتزكرت ديت يجب ان هي تتعامل بالترتيب طب ايه الدليل على كده
حاجتين. اولا زي اللي قلناه قبل كده ان ربنا زكر الارجل بعد الرؤوس والارجل حكمها الغسل طب ليه اخرها بعد الرؤوس رغم ان الانسب كانت تتحط مع المغسولات اللي هي الوجه واليدين
قالوا اكيد ما اخرهاش الا لبيان فرضية الترتيب ان الترتيب فرض عشان كده ربنا اخر الرجل رغم ان حكمها الغسل عن الوجه واليدين وخلى الراس ما بينهم مع ان حكم الراس المسح
فجعل الممسوح بين المغسولات او جعل المجرور اللي هو برؤوسكم بين المنصوبات طب ربنا يعمل كده ليه؟ الا للتأكيد على ان الترتيب ده مهم جدا. لزلك العلماء قالوا الترتيب ركن من اركان
لو واحد خالف في ترتيب الاربع اركان دولا لا يصح وضوءه المسألة على فكرة فيها خلاف بعض العلماء قال لأ الترتيب مش واجب وده مش دليل قوي في المسألة لكن اللي قاله برضو بوجود ترتيب استداله بحاجة تانية. قالوا لم يثبت عندنا ان النبي عليه الصلاة والسلام خالف الترتيب في هزه الاربعة اركان
دائما عليه الصلاة والسلام كان يحافظ على ترتيب الاربعة اركان دول وعمره ابدا ما خالف في الترتيب دوت فيعني الاحوط ان يقال ان الترتيب ركن لكن بيقول مسألة برضو من المسائل الخلافية
نمرة ستة الموالاة الموالاة. ايه الموالاة دي بقى يعني ايه الموالاة الموالاة يعني ان انت لما تتوضأ يكون الاعضاء وراء بعض بقى. يعني تخلص العضو تخش في اللي بعده تخلص العضو تخش في اللي بعده. ما يبقاش فيه فواصل كبيرة
بين غسل العضو ده والعضو اللي بعديه لو فصلت فاصل كبير هيقول لك الوضوء ايه؟ ما يصحش طيب هو بيقول لنا الموالاة ان يكون غسل العضو عاقب الذي قبله مباشرة بدون تأخير
فقد كان النبي صلى الله عليه وسلم يتوضأ متواليا ولحديث خالد ابن معدان ايه الحديس ده بقى؟ ده المهم. بيقول ايه الحديس بيقول ايه؟ ان النبي صلى الله عليه وسلم رأى رجلا يصلي
رأى رجلا يصلي وفي ظهر قدمه لمعة قدر الدرهم لم يصبها الماء فامره ان يعيد الوضوء طبعا يعيد الصلاة ايه بقى الموضوع دوت؟ وعرفوا منين استنتجوا ازاي ان الموالاة شرط
قاله النبي عليه الصلاة والسلام كان اه شاف واحد وهو بيصلي هو كان لسة متوضي بدليل ان هو كان جسمه لسة مبلول من ماء الوضوء بس شاف حتة في رجله كده
ما جاش علي ماية خالص صفحة في رجله ما جاش عليها مية خالص وطبعا الراجل خلص وضوء وجا ونزل وراح وعلى ما وصل المسجد فده وقت طويل النبي عليه الصلاة والسلام قال له يعيد الوضوء ويعيد الصلاة. لو كانت الموالاة
ان دي ورا ده ورا ده ورا دوت مش ركن. كان هيقول له اغسل رجلك وخلاص. لان هو كده كده ما هو غسل وجهه وغسل ايديه ومسح رأسه. هيدي عملها صح
فلو هي رجله اللي كان فيها مشكلة. والموالاة مش ركن. كان هيقول له رح اغسل رجلك وخلاص لكن لما امره يعيد الوضوء كله دل على ان لو انا فيه عضو
زي الرجل مسلا ما اتغسلتش والموضوع طول في فاصل بين الوضوء وبين التزكر او بين ان انت اكتشفت كده ساعتها ما ينفعش اقول طب خلاص اغسل رجلي. يبقى كده كملت الوضوء. هتعيده من الاول
لان تعاقب الغسل ركن تغسل وراء بعضه ده ركن بدليل النبي عليه الصلاة والسلام لو لم تكن الموالاة لتعاقب غسل الاعضاء دوت ركن قال له اغسل رجلك وخلاص. لكن لما قال له عيد الوضوء دل على ان الموالاة
ركن من اركان الايه؟ الوضوء بيقول فلو لم تكن المولاة شرط لامره بغسل ما فاته ولم يأمروا باعادة الوضوء كله تمام؟ طيب ايه هو الفاصل؟ احنا بنقول لازم يبقى فاصل طويل. يعني ايه طويل؟ ويعني ايه قصير
طويل القصير هنا بالعرف بقى يعني ما تعارف عليه الناس ان هو طويل هو دوت. ان الشرع ما حددوش بالزبط ودايما الشرع لما ما يحددش حاجة معينة بيرجع فيها للعرف
يعني مسلا مسال فاصل يسير انت كنت بتوضى تمام؟ فبعد كده حد رن على الموبايل بتاعك فرحت انت رفعت الموبايل قالوا يا فلان مين؟ فلان طب اكلمك كمان شوية عشان بتوضا وقفلت
ينفع تكمل ينفع ان ده فاصل يسير انت كنت بتتوضأ واسناء الوضوء الباب خبط. فجريت على الباب فتحته ولقيت مسلا والدتك قلت لها خشي انت بقى عشان ايه هرجع اكمل وضوئي
ورحت انت رجعت كملت وضوءك. ده بيسموه فاصل يسير ينفع تتابع عليه لكن لو افترضنا مسلا ان انت بتتوضا بعد كده الباب خبط فرحت خبطت رحت فتحت الباب لقيت محصل
الكهربا ولا النور انت عايز ايه ؟ ادفع طب حاضر دخلت جبت فلوس وبعد كده ما لقتش فكة وبعد كده فكيت وبعد كده اديته حاسبته وبعد كده اداك فكة وبعد كده قعدنا
الموضوع ده خمس دقايق عشر دقايق. لأ خلاص. يبقى ساعتها بقى هتعيد الايه الوضوء من الاول لان ده فاصل ايه؟ طويل ازا كان طويل عرفا يبقى هنعيد. لو كان قصير عرفا يبقى خلاص ممكن تكمل وضوءك عادي
دي بقى الموالية ركن. يبقى هنا زكر ست اركان غسل الوجه اليدين الى المرفقين آآ مسح الرأس. غسل الرجلين الترتيب المعلن واتكلمنا في كل المسائل اللي حوالينا. اخيرا هنذكر سريعا السنن السنن
طيب بيقول هناك افعال يستحب بقى كل اللي هيقوله ده سنن. يستحب فعلها عند الوضوء. ويؤجر عليها من فعلها واما من تركا فرح فلا حرج عليه تسمى هزه الافعال. عشان كده بنقول ايه هو ايه هو الواجب؟ الواجب اللي هو اللي يجب ان تفعله لو تركته تأثم
لكن المستحب لو عملته بتاخد اجر. ما عملتوش لا ما فيش زنب. ده مستحب يؤجر فاعله ولا يعاقب تاركه. ايه المستحب الذي يؤجر فاعله ولا يعاقب تاركه. لكن الواجب يؤجر فاعله ويعاقب ايه تاركه
لكن هنا كل ده مستحبات. بيقول اول حاجة التسمية تسمية مستحبة ده حديس لا وضوء لمن لم يذكر اسم الله عليه بتقول لي طب ما الحديس بيقول لا وضوء لا وضوء يعني ازا وضوءه باطل. اللي مش هيقول بسم الله وضوءه باطل. ما هو الحديس بيقول كده
قل له خد بالك ركز لكن لما قلنا انا لي الاية هل الاية سؤال هل الاية زكرت التسمية الاجابة لا. ما قالتش سمي خالص الاية. هنا على طول من غير تفكير
طالما حاجة ما اتزكرتش في الاية يبقى مستحيل تبقى من الاركان او الواجبات فلما نقولوا التسمية ان انت تقول بسم الله قبل الوضوء ده اكيد مستحب. لانه ما اتزكرش في الايه؟ في الاية
ساعتها بقى نفكر بقى في الحديس يعني ايه لا وضوء لمن لم يذكر اسم الله تعالى عليه قبل ما نتكلم في معنى الحديس هنقول معلومة مهمة ان الحديس ده فيه خلاف في صحته اصلا
كتير من اهل العلم مضعفينه فاللي هيقول حديس ضعيف اصل الحديس ده مش موجود بالنسبة له فما عندوش مشكلة مش محتاج ان هو يفسروا آآ او او يتكلم فيه لان هو بالنسبة له ضعيف
واما العلماء اللي بيحسنوه او بيصححوه. فهنا بقى حيبتدي التدخل. ايه معنى لا وضوء؟ يعني لا وضوء يعني باطل كلمة دايما لا وضوء او لا صلاة نفي شيء قد يكون نفي لاصله او نفي لكماله
تمام؟ نفي لاصله او نفي الكمال فكلمة لا وضوء يعني الوضوء باطل ولا لا وضوء يعني لا وضوء كامل. يعني الوضوء آآ نقص منه حتة بس حتة مش واجبة يعني نقص الاجر بتاعك عشان ما سمتش
يبقى هو ده المعنى الصحيح لو قلنا اصلا الحديس صحيح يبقى كلمة لا وضوء يعني لا وضوء تام كامل وانما نقص منك اجر. نقص في صفة من صفاته المستحبة عشان انت ما سمتش
لكن هل معك الوضوء باطل؟ لا الوضوء صحيح يبقى التسمية اكيد مستحبة لو نساها الانسان في الاول ممكن يقولها اسناء الوضوء. طب لو نساه الوضوء كله خلاص ما بتتقلش بعد الوضوء
نمرة اتنين السواك. ودي طبعا زكرناها قبل كده نمرة تلاتة التسوك يكون قبل الوضوء او بعد الوضوء ممكن قبليه وممكن بعديه غسل الكفين ثلاثا في اول الوضوء ودي اللي الناس بتفتكر ان دي تجزء عن ان هو يغسل الحتة دي لما يجي يغسل اليد لأ لازم تغسلها تاني. لما تغسل يدك. دي ده مستحب مستقل. ان انا قبل الوضوء في اول
اول حاجة في الوضوء اغسل ايه اغسل الكفين الكفين امشي اليدين. الكفين ثلاثا بفعله صلى الله عليه وسلم ازا كان يغسل كفيه ثلاثة احنا قلنا دي مش مزكورة في الاية يبقى اكيد مستحب. والنبي عملها فده دليل على الاستحباب. وما امرش بها
بيقول بعد كده المبالغة في المضمضة والاستنشاق لغير الصائم المبالغة في المضمضة والاستنشاق لغير الصائم طبعا لغير الصائم خشية ان يبتلع شيء من الماء طب ايه يعني ايه المبالغة قالوا ان ادخال الماء في الفم
تمام آآ دي المضمضة المبالغة ان انت تحركه بقى ادخال الماء في الفم ده هو ده المضمضة. لو دخلت مية في فمك وطلعتها كده من غير ما تمجها من غير ما تحركها. انت كده مرمط
اما ان انت تقعد اعمل الحركة ديت تقعد تحركها دي اسمها مبالغة بالمضمضة زلك مبالغة في الاستنشاق ان انت الماء يصل الى ايه؟ عمق اوي في الايه؟ في الانف ده اسمه مبالغة في الاستنشاق. ده مستحب
الا في حالة الصيام. خشية ان الماء ينزل جوة او يتبلع فيبقى فيه حرج قال صلى الله عليه وسلم وبالغ في الاستنشاق الا ان تكون صائما بعد كده بيقول لنا الدلك
حلو قوي الحتة دي. الدلك ان انا وانا وانا بتوضا هل يلزم ان انا اقعد ادلك كده؟ دلك اللي هو ان انت بايدك تقعد ايه؟ تحركها على العضو اللي انت بتغسله
ولا يكفي ان الماء يمر على العضو حتى لو لم ادلك يعني لو انا قدرت اخلي الماية تيجي على ايدي كده وجات على كل ايدي فعلا وما استعملش ايدي التانية في الدلك. صح كده؟ صح
لان الغسل هو جريان الماء على العضو لان الغسل هو ايه وجريان الماء على العضو المغسول فلو جرى الماء على العضو المغسول بدون دلك فهو غسل صحيح والدلك مستحب وليس بواجب
تمام ودي مسألة مفيدة بعض الناس بيبقى عنده مشكلة في ان هو يرفع رجله للحوض رجله فيها مشكلة ركبته فيها مشكلة الحوض عالي قوي عليه خايف يتزحلق فبيبقى فيه ممكن حنفية آآ منخفضة
ممكن او يستعمل خرطوم فيغسل رجليه كده من غير ما يدلكها لانه مش قادر يوصل لها او ممكن ناس عندها مشكلة في الركب ما بيعرفش يوصل بايده لرجله. او ما بيعرفش يوطي او ما بيعرفش يرفعها
وده الحل سهل بنقول له بخرطوم او بحنفية منخفضة خلي الماية تعدي على رجلك كلها وتعدي الكعابين ومش لازم تدلك فبتخفف على ناس كتير المسألة ديت مش لازم يكون انا محتاج كده حتى لو انا عملتها من غير ما اكون محتاج الدلك مستحب
طب منين قالوا ان الدلك مستحب بقى قالوا لان النبي عليه الصلاة والسلام وده هيأتي في باب التيمم اه قال ان الانسان لو غير واجد للماء فلو ان هو يتمم. قال فازا وجد الماء في الحديس فازا وجد الماء
فليمسه بشرته تاني فازا وجد الماء فليمسه بشرته فان ذلك يجزئ عنه. تاني فازا وجد الماء فليمسه بشرته فان زلك يجزئ عنه. يمس هو شرط ما قلش دلك. قال مجرد عديه على العضو يبقى كده الدنيا تمام. اما الدلك فمستحب
كزلك في الغسل عشان كده مسلا لو واحد آآ خد آآ حب يغتسل في البحر فخد غطس كده في البحر وطلع هو كده اغتسل خلاص غطس بنية. بتقول لي ايه بس هو ما ما دلكش وما عملش كده اصلا ادى لك مستحب. لكن الغطس دوت اللي غطسه في الماء خلى الماية
اكيد وصلت لكل البدن وطلع خلاص هو كده اغتسل. من غير ما يدلك غسله صحيح والدلك مستحب بعد كده قال تخليل اللحية الكثيفة بماء. فاكرين لما قلنا في غسل الوجه
قلنا هنقولها بعد كده ان اللحية الكثيفة زي كده ايه الواجب اللي عليها؟ الواجب ان الماية تيجي عليها كانها بديل عن الوجه. ويأتي في الجزء اللي هو على الوجه طب ايه المستحب بقى؟ المستحب ان انت تخللها. يعني ايه تخللها؟ ان انت تحاول تدخل الماء في ثناياها كده. عن طريق انت تدفع الماء
داخل اللحية او عن طريق ايدك كده تحاول توصل الماء داخل اللحية الكثيفة لكن هل ده يجب؟ لأ. الواجب مسح زاهرها الواجب مسح زاهرها اللي هو بحزاء الوجه واما الدلك ومحاولة ادخال الماء داخل اللحية الكثيفة فده مستحب وليس بواجب
اما اللحية الخفيفة فيجب ان الماء يدخل فيها حتى يصل الى البشرة واللحية الخفيفة هي ايه؟ هي التي يظهر منها البشرة واما ما استرسل من اللحية استرسل من اللحية فلا يجب غسله. وانما ممكن يستحب ويستحب بس ان انت توصل له ايه؟ توصل له شيء من الماء
بعد كده بيقول لنا تقديم اليمنى على اليسرى. اكيد ان انت تغسل يمين قبل الايه؟ قبل الايه؟ قبل اليسار. ده مستحب. لان النبي عليه الصلاة والسلام كان في كان يحب التيامن. كان يحب التيامن. يبدأ باليمين. في تناعله يعني في لبس النعل. يلبس النعل اليمين الاول قبل الشمال
وترجله ترجله يعني التمشيط. بيسرح. فكان بيسرح نص شعره اليمين الاول وبعد كده نص شعره الشمال وطهوري او وطهوري وفي شأنه كله. في الوضوء يعني لكن لو انسى انعكس غسل ايده الشمال قبل اليمين وضوءه صحيح لان ده اصلا مستحب
تسليس الغسل في الوجه واليدين والرجلين ان انت تغسل وجهك ثلاثا وايدك ثلاثا ورجلك ثلاثا. ده مستحب لان الواجب مرة واحدة طبعا ازا اجزأت هزه المرة. يعني ممكن لو واحد غسل مرة بس المرة دي ما كملتش
يبقى يلزمه ان يعمل واحدة تانية عشان يكمل بها لكن لو غسل مرة واجزأت جابت فعلا العضو كله ده كده عمل ايه؟ كده يكفي التانية مستحبة والتالتة مستحبة تمام فبعد المرة الاولى التانية والتالتة مستحبين. فيستحب ان هو يجعلها سلاسا
وكان النبي عليه الصلاة والسلام اذا توضأ توضأ مرة مرة ومرتين مرتين وثلاثا ثلاثة تمام يبقى التسريز ده ايه مستحب وليس بواجب طب الرأس بقى والاذن لأ السنة فيها مرة واحدة. وعلى زلك جمهور اهل العلم
جمهور اهل العلم على ان وائل المستحب في الاذن والرأس مرة واحدة فقط واخيرا بيقول لنا ان يستحب بعد الوضوء يقول زكر. ايه هو الزكر ان هو يقول دعاء بعد الوضوء. انه بعد ما يتوضأ يقول اشهد ان لا اله الا الله وحده لا شريك له. واشهد ان محمدا عبده ورسوله
الحديس اللي يقول دول فتحت له ابواب الجنة الثمانية يدخل من ايها شاء. وفي رواية اكتبوا الزيادة ديت يقول اشهد ان لا اله الا الله وحده لا شريك له واشهد ان محمدا عبده ورسوله. اللهم اه اجعلني من التوابين واجعلني من المتطهرين
اللهم اجعلني من التوابين واجعلني من المتطهرين. وكانه لما اتوضأ افتكر ان هو ايه؟ غسل اعضاءه فايه حصل له طهارة حسية. فجاء في باله قال لك طب ما الطهارة المعنوية اهم. ايه الطهارة المعنوية بتحصل بايه؟ بالتوبة. الى الله من الزنوب والاثام
اراد ان هو بعد الوضوء يجمع طهارته الحسية دي مع طهارة كمان معنوية. فطلب من ربنا يتوب عليه. اللهم اجعلني من التوابين واجعلني من الايه؟ من المتطهرين في بعض الروايات وده زكر مش مشهور لكنه ثبت وصح
النبي عليه الصلاة والسلام اوصى الانسان يقول بعد الوضوء عارفين دعاء كفارة المجلس بالظبط زيه. تقول بعد الوضوء سبحانك اللهم ربنا وبحمدك اشهد ان لا اله الا انت استغفرك واتوب اليك. اللي هو دعاء ايه
المجلس زيه بالزبط يستحب ان يتقال ده بعد الايه بعد الوضوء وفي الرواية من قال بعد اذا توضأ الانسان فقال سبحانك اللهم ربنا وبحمدك اشهد ان لا اله الا انت استغفرك واتوب اليك كتبت في رق
كتبت فرق ثم ختم عليها فلم تفتح الا يوم القيامة. تكتب كده في رق قطعة من الجلد عند الله سبحانه وتعالى ويختم علي يتقفل عليها ثم تفتح لك يوم القيامة تاخد اجرها بقى
كده ايه دعاء ختم المجلس. وطبعا دي اخر حاجة خلاص خدناها النهاردة ودي اخر نقطة قلناها. يبقى كده خلصنا ايه هو الوضوء؟ ايه وايه اركانه شروطه مستحباته هنكمل المرة القادمة بازن الله تعالى. نقول بقى دعاء كفارة المجلس. سبحانك اللهم ربنا وبحمدك اشهد ان لا اله الا انت
استغفرك واتوب اليك. السلام عليكم ورحمة الله